Guddoomiyaha Komishanka Doorashooyinka oo isna faahfaahin ka bixiyey dhamaadka ololaha iyo wixii ka dambeeya nidaamyada loo baahan yahay ayaa waxa uu yidhi “Maanta (Shalay) oo Jimce ah oo 10 November ah, waxa inoo soo gabo gaboobay oo aynu soo xidhaynaa 6 Galabnimo Ololeyaashii loogu banbaxayey dalka oo dhan ee xisbi kastaa maalin lahaa ee xisbi kastaana tijaabinayey ama isku dayey inuu ku hanto quluubta shacabka Somaliland waa soo dhamaatay, xisbi kastaa maalinbuu lahaa talantaaliya, xisbi kastaana waxa uu lahaa todoba cisho, waxaan filayaa xisbiyadu inay ka dhargeen oo maanta bas taagan yihiin in laga joojiyo, waanu ugu talo galnay wakhtigu wuu idinku filnaa ka qaadate intii aad ka buuxsan karayseen, waxaanu halkan amar ku faraynaa lixda galabnimo laga bilaabo inaan loo ogolaanayn inuu xisbina banaanbax sameeyo inuu xisbina isaga oo koox koox ah dibada u soo baxo in xisbina 21 cisho ee la soo dhaafay wixii aynu samaynayna sameeyo looma ogola, Ciidanka qarankana waxaanu halkan ka faraynaa in xisbiga ku kaca gacan bira ku qabtaan”.
